178 



marker fra hinanden ved Planter, der ikke hører til Græs- 

 serne, f. Ex. Ærter, Kløver, Kartofler ell. a. 



Paa denne Maade kan man for en stor Del holde 

 Fritfluerne borte fra sit Korn, men man udrydder dem 

 ikke herved, da der altid vil være Græs, hvori de kan 

 lægge deres Æg. For at udrydde dem foreslaar Frank 

 at fange dem paa følgende Maade: I Slutningen af Au- 

 gust eller Begyndelsen af September pløjer man nogle 

 Furer i den angrebne Stubmark og saar Rug heri. Til 

 disse unge Planter vil nu Fluerne søge; pløjer man dem 

 derfor ned i Oktober eller November, vil man kunne øde- 

 lægge en hel Del. Ligeledes vil Fluerne søge til de unge 

 Rugplanter, der om Efteraaret kommer op af de Korn, 

 der bliver liggende paa Markerne; ved Pløjning af Stub- 

 marken vil derfor ogsaa en Del Larver dræbes. 



Har Fluerne om Efteraaret ødelagt en Vintersæds- 

 afgrøde, bør denne nedpløjes inden April Maaned, da der 

 ellers fra en saadan Mark er Fare for Invasion paa Vaar- 

 sædsm arkerne. 



D. 



Spindler {Araehnida). 



Spindlernes Legeme bestaar af to Afsnit, idet Hovedet 

 og Brystet er smeltede sammen til ét Afsnit, Hovedbryst- 

 stykket. Paa dette sidder der et forskjelligt Antal af 

 enkelte Øjne, 2 Par Munddele og 4 Par Lemmer. Føle- 

 horn findes ikke. Bagkroppen kan være leddet eller uleddet. 

 Blodkarsystemet er temmelig højt udviklet, hvorfor Luft- 

 rørene helt eller delvis er erstattede af Lunger. Forvandling 

 gjennemgaas i Reglen ikke. Indenfor Spindlernes Klasse 

 optræder kun Miderne som Planteædere. Bagkroppen er hos 

 disse i Reglen uleddet og smeltet sammen med Hovedbryst- 

 stykket. Munddelene danner i Almindelighed en stikkende 

 Sugemund. Miderne gjennemgaar en Slags Forvandling, 

 idet de som Larver kun har 2 eller hyppigere 3 Par Ben. 



